[{"text_idx": "#000004", "text": "Kui enamasti vaatavad alustavad ettevo\u0303tjad lisarahastuse leidmise eesma\u0308rgil erinevate toetusvo\u0303imaluste poole, siis on ka teine vo\u0303imalus \u2013 taotleda oma loodavale ettevo\u0303ttele hoopis mo\u0303ni alustava ettevo\u0303tte laen, mis aitaks olulised investeeringud kiirelt teoks teha."}, {"text_idx": "#000005", "text": "Mo\u0303nel juhul vo\u0303ib laen alustavale ettevo\u0303ttele olla ainus vo\u0303imalus oma tegevust ka\u0308ivitada. Seda na\u0308iteks siis, kui asud tegutsema valdkonnas, mida toetuse abil ei rahastata vo\u0303i kui sul ei ole va\u0308lja ka\u0308ia omafinantseeringut, mida toetusmeetmete rahastajad sageli no\u0303uavad."}, {"text_idx": "#000006", "text": "Alustava ettevo\u0303tte laen \u2013 plussid ja miinused"}, {"text_idx": "#000007", "text": "Mo\u0303eldes sellele, millised rahastusvo\u0303imalused alustavatel ettevo\u0303tjatel oma a\u0308ri ka\u0308ivitamiseks u\u0308leu\u0308ldse on, siis ongi toetus ja laen kaks po\u0303hilist, mille vahel valida. Nende ko\u0303rval on veel ka erinevad u\u0308hisrahastusplatvormid ja investorite kaasamise vo\u0303imalused, kuid need on rohkem levinud start-up`ide seas, lisaks ei pruugi need igau\u0308hele sobida, sest na\u0308iteks investorite kaasamisel tuleb a\u0308ra anda ka jupike osalust (mo\u0303tle ennem la\u0308bi, kas oled selleks valmis?)."}, {"text_idx": "#000008", "text": "Alati on vo\u0303imalik ma\u0308ngu panna ka oma isiklik raha, kuid enamasti ei ole alustavatel ettevo\u0303tjatel seda nii palju omast taskust vo\u0303tta, seega tuleb va\u0308liseid vahendeid va\u0308hemasti mingis mahus siiski kaasata. Kui teised variandid ei sobi, siis on a\u0308rilaen ta\u0308iesti mo\u0303istlik lahendus, mida kaaluda, et oma idee elluviimist finantseerida."}, {"text_idx": "#000009", "text": "Ettevo\u0303tte laen ja alustava ettevo\u0303tte toetus erinevad u\u0308ksteisest nii sisuliselt kui vormiliselt. Laen ettevo\u0303ttele on enamasti paindlikumate kasutustingimustega, na\u0308iteks ei ole seal nii rangelt ette kirjutatud, milleks seda tohib kasutada. Samal ajal tuleb laen erinevalt toetusrahast kunagi ka tagasi maksta, mis ta\u0308hendab, et sellega tuleb rahavoogude planeerimisel arvestada juba siis, kui otsustatakse laen firmale vo\u0303tta."}, {"text_idx": "#000010", "text": "Veel on oluline teada, et kui ettevo\u0303tte ka\u0308ivitamine ei la\u0308he nii edukalt kui algselt planeeritud vo\u0303i kui laenu tagasimaksmisega tekib raskuseid, siis on kindlasti va\u0308ga ta\u0308htis sellest laenuandjat varakult teavitada. Laenumaksetega vo\u0303lgu ja\u0308a\u0308nud kliendid kantakse makseha\u0308ireregistrisse, kus ettevo\u0303tete vo\u0303lgnevused on na\u0308ha kuni 7 aastat pa\u0308rast nende likvideerimist. Kuna paljud asutused ja tarnijad seda aktiivselt ja\u0308lgivad, vo\u0303ib see muuta hilisema a\u0308ri tegemise oluliselt keerulisemaks, et mitte o\u0308elda vo\u0303imatuks."}, {"text_idx": "#000011", "text": "Milliseid laene alustavatele ettevo\u0303tjatele pakutakse?"}, {"text_idx": "#000012", "text": "Olles jo\u0303udnud veendumusele, et laen firmale on see, mida sul on vaja, on sul ja\u0308rgmiseks tarvis otsustada, milline ettevo\u0303tte laen ko\u0303igist vo\u0303imalikest turul saadaolevatest ta\u0308psemalt valida. Vo\u0303imalik on taotleda laen ettevo\u0303ttele nii pangast kui mo\u0303ne va\u0308ikelaenuandja ka\u0308est, samas peab siin arvestama, et u\u0308he ja sama nimega laenutoode vo\u0303i a\u0308rilaen vo\u0303ib erinevate laenupakkujate juures olla erinevate tingimustega."}, {"text_idx": "#000014", "text": "Ko\u0303ige populaarsem alustavatele ettevo\u0303tjatele suunatud laenutoode on ettevo\u0303tte stardilaen, mis on olemas mitmete pankade portfellis ja mida pakutakse justnimelt ettevo\u0303tlusega alustamiseks ning esimeste investeeringute ja ka\u0308ibevahendite soetamiseks. Teistest laenutoodetest erineb ettevo\u0303tte stardilaen selle poolest, et selle jaoks no\u0303utakse va\u0308hem tagatisi. U\u0308ldjuhul piisab fu\u0308u\u0308silisest isikust omanike ka\u0308endusest. Stardilaenu va\u0308ljastavad pangad koosto\u0308o\u0308s KredExiga."}, {"text_idx": "#000015", "text": "Teine ja samuti levinud laen alustavale ettevo\u0303ttele on tagatiseta a\u0308rilaen, mida pakuvad eelko\u0303ige va\u0308iksemad laenuandjad. Vo\u0303rreldes pankade poolt pakutavate laenudega on see alustava ettevo\u0303tte laen ku\u0308ll enamasti kallima intressiga, kuid samal ajal on selle tingimused sageli paindlikumad, seda nii kasutusotstarbe kui ka tagasimaksevo\u0303imaluste poolest."}, {"text_idx": "#000016", "text": "Kui sul on oma a\u0308riidee po\u0303hjalikult la\u0308bimo\u0303eldud, siis ei ole laenu taotlemises midagi keerulist. Paljuski sarnaneb see toetuse taotlemisega. Sul peab olema koostatud a\u0308riplaan ja esitatud panga poolt no\u0303utud lisadokumendid. Laenuandja hindab omakorda nende po\u0303hjal, kas sinu firmale laenu andmine on po\u0303hjendatud vo\u0303i on see liiga suure riskiga. Kui laenuotsus on positiivne, siis kantakse raha u\u0308le paari pa\u0308evaga."}, {"text_idx": "#000017", "text": "U\u0308ks olulisemaid asju a\u0308riplaanis, mida ko\u0303ik pangad ja laenuandjad u\u0308ksipulgi uurivad, on finantsprognoos. Seda po\u0303hjusel, et finantsprognoos na\u0308itab otseselt a\u0308ra, kas sinu ettevo\u0303tte planeeritavad mu\u0308u\u0308gitulud ikka suudavad katta a\u0308ra ko\u0303ikvo\u0303imalikud kulud, sh ettevo\u0303tte laenu tagasimaksetega seonduva."}, {"text_idx": "#000018", "text": "Seega tasub finantsprognooside kokkupanekul endalt ku\u0308sida, kas seal esitatud na\u0308itajad on piisavalt head, et need suudaksid rahastajat veenda. Finantsprognooside koostamisel vo\u0303id abi ku\u0308sida ka maakondliku arenduskeskuse ettevo\u0303tluskonsultandi ka\u0308est, kes saab anda no\u0303u, kuidas u\u0308hte vo\u0303i teist asja prognoosides kajastada."}]